૨૪ મી ડીસેમ્બરની વહેલી સવારે રોજ સૂજની ખેંચીને ખંખેરી નાખતી પત્નીએ પ્રેમથી સૂજની ખસેડી મને કહે, નાથ ઉઠો. આજે તમારી વર્ષગાંઠ છે. ત્યારે મને પહેલીવાર ખાતરી થઇ કે વાહ…… સંકલ્પ લેતાંવેંત શું શગુન થયા? હું અનાથ જેવો હતો, અને સભ્યતાના સંકલ્પ લેવા માત્રથી આજે નાથ બની ગયો. મારા ચરણ ખાતી પત્ની મારા આર્શીવાદ માટે ચરણ સ્પર્શ કરવા લાગી ત્યારે તો એમ જ થયું કે, હજી તો મેં માત્ર સંકલ્પ કર્યો છે એકશનમાં તો હજી આવ્યો જ નથી. એટલામાં આવાં વાઈબ્રેશન ક્યાંથી આવી ગયાં…? અને આવે તો મારામાં આવે, એનામાં ક્યાંથી આવ્યાં…??? ત્યાં કવિ નર્મદ પ્રગટ થયા અને બોલ્યા, “બેટા… આ બધો મારો પ્રતાપ છે. તું તારે આગળ વધ હું તારી સાથે છું….!!”